  Анжелика Тихонова корреспондент Удмуртиын сяме пырем «Будӥсь писательлэн ӝӧк сьӧраз» литературая IX элькун конкурсэз (6+) ялӥзы. Со сярысь Г. Д. Красильниковлэн музей-квартираезлэн «ВКонтакте» мерлыко вотэсысь бамаз ивортӥзы. Вожвылъяськонэ пыриськисьёсты арлыдъя ньыль категорияя учкозы: 1-4 классъёсын дышетскисьёс; 5-7 классъёсын дышетскисьёс; 8-11 классъёсын дышетскисьёс; вылӥ но ӧнеръя дышетсконниосын тодон-валан люкасьёс но мӧйыос. Удмурт но ӟуч кылын ужъёсты кык номинацияя эскерозы: «Чурысь чуре ми проза кылдытом» (проза) но «Паймымон кылбурет дунне» (кылбурет). Ужъёс пӧртэм жанръем луыны быгато. Быдӟалазы 14 кеглен бичаса, куинь А4 бамлэсь трос медаз луы. Ужъёсты «На конкурс» шуыса пусйыса krasmuzey@mail.ru электрон почтае келяно. Соосты туэ 1-тӥ толсурысен 2022-тӥ арын 31-тӥ толшорозь кутозы. Котькуд пыриськисьлэсь котькуд номинациын быдэн одӥг ужзэ гинэ учкозы. Вормисьёсты вуоно арын 26-тӥ оштолэзе пусъёзы. Пыр-почгес . Тодэ вайытом, кылем арын конкурсэ 89 адями пыриськиз вал.  Тегъёс: Ижкар Литература Удмуртия удмурткыл Красильниковлэнмузеез  